شێری کراھام

شێری کراھام تاڵەبانی سەرۆک و بەڕێوەبەریی جێبەجێکاری ڕێکخراوی ناحکومیی دامەزراوەی SEED و ڕێکخراوی «SEED بۆ گۆڕان»ە کە بنکەکەی لە ئەمریکایە، کە پاڵپشتی گەشەپێدانی کۆمەڵایەتی و پەروەردەیی و ئابووریی ھەرێمی کوردستان دەکەن. سەرنجی SEED پشتگیریکردنی ڕزگاربووانی توندوتیژی و ململانێیەکانە لە کوردستان بۆ چاکبوونەوە و باشترکردنی ژیانیان. لە کوردستان و لە ئەمریکا، شێری داکۆکیکارە لە مافەکانی ئاوارەکان، ژن و منداڵ، و ڕزگاربووانی توندوتیژی جێندەری.

پێش ئەوەی لە ساڵی ٢٠١٢دا بچێتە کوردستان و عێراق، شێری بەرپرسێکی باڵای حکوومەتی ئەمریکا بووە، لەوێ لە ساڵانی ١٩٩٨ تا ٢٠١٢ لە کۆمەڵێک پۆستی پەیوەندیدار بە سیاسەتی دەرەوە و پەرەپێدانی نێودەوڵەتی و بەرنامەسازی ھاوکاری دەرەکی کاری کردووە. خاوەنی بڕوانامەی بەکالۆریۆسە لە زانستە سیاسییەکان لە زانکۆی فلۆریدا ئەتڵەنتیک، و لە ساڵی ١٩٩٩، شێری بڕوانامەی دکتۆرای یاسایی لە زانکۆی جۆرج مەیسن لە قوتابخانەی یاسایی وەرگرتووە. لە شاری ھەولێری پایتەختی ھەرێمی کوردستان لەگەڵ ھاوسەرەکەی، قوباد تاڵەبانی و دوو منداڵەکەیان دەژین.

 سەرچاوەکان 

 بەستەرە دەرەکییەکان 
چاوپێکەوتن لەگەڵ شێری کراھام تاڵەبانی: برینە شاراوەکانی عێراق

پۆل:زیندووان
پۆل:جووە ئەمریکییەکان
پۆل:بازرگانە ئەمریکییەکان